“वाह, यार ठोकसिंगजी..चुप कैसे हो गए, बिल्ली की तरह..? अभी तो जनाब की बे-लगाम घोड़े की तरह ज़बान चल रही थी, अरे भाई मैं तो यहीं कहूँगा के आप भी फुठरमलसा की तरह भाष...भाषण..” आगे बेचारे रशीद भाई क्या बोले..? उनको इस केबीन में, न मालुम कौन आता हुआ दिख गया..? बस, ऐसा लगा मानो किसी ने यहाँ आकर ठोकसिंगसा के मुंह पर अलीगढ़ का ताला जड़ दिया हो..? उनको चुप पाकर रशीद भाई धीरे से कहने लगे “ठोकसिंगसा, मालिक आपको भी दीदार हो गए किसी के...वाह, जी वाह! जनाब की ज़बान, तालू पर चिपक गयी...?”